2016 yilning 7 dekabr kuni Hamburg shahrida (Germaniya) Markaziy Osiyo mamlakatlari va Amerika Qo‘shma Shtatlari tashqi siyosat idoralari rahbarlarining navbatdagi uchrashuvi bo‘lib o‘tdi va unda O‘zbekiston Respublikasi Tashqi ishlar vaziri Abdulaziz Komilov boshchiligidagi delegatsiya ishtirok etdi. Bu haqda TIV rasmiy sayti xabar bergan. Avval Samarqand va Vashington shaharlarida bo‘lib o‘tgan «S5+1» vazirliklararo uchrashuvlarining davomi sifatida siyosiy, iqtisodiy va boshqa sohalardagi hamkorlikning istiqbollari yuzasidan fikr almashildi. Markaziy Osiyo Tashqi ishlar vazirlari va AQSh Davlat kotibi Jon Kerri mazkur shakldagi hamkorlikni davom ettirishdan manfaatdor ekanliklarini qayd etishdi.